# data[].attributes.headline
Σχολικός εκφοβισμός

# data[].attributes.subject
Σχολικός εκφοβισμός

# data[].attributes.body
Ομάδα: Εύα Πενταράκη, Μελίνα Σχοινά

# data[].attributes.headline
Σχολικός εκφοβισμός ή  Bullying

# data[].attributes.subject
Σχολικός εκφοβισμός ή  Bullying

# data[].attributes.body
Ο εκφοβισμός ή  bullying αναφέρεται στη ψυχολογική και σωματική κακοποίηση ή ακόμη και μείωση ενός ή και περισσότερων ατόμων σε μία ομάδα. Τις περισσότερες φορές είναι σχολικό φαινόμενο, αλλά στην πραγματικότητα εμφανίζεται σε όλες τις ηλικίες.

# data[].attributes.headline
Μορφές σχολικού εκφοβισμού 

# data[].attributes.subject
Μορφές σχολικού εκφοβισμού 

# data[].attributes.body
•Λεκτικός: συστηματική χρησιμοποίηση υβριστικών εκφράσεων, φραστικών επιθέσεων, προσβολών και απειλών, αγενών σχολίων και ειρωνείας, χρήση παρατσουκλιών, με σκοπό την ταπείνωση, ώστε να το καταστήσουν.

•Σωματικός: σπρωξίματα, σκουντήματα, αγκωνιές, γροθιές και κλωτσιές, τρικλοποδιές, χτυπήματα με αντικείμενα, τσιμπήματα και δαγκωνιές, απειλή τραυματισμού προς κάποιον ή ακόμα και τον περιορισμό του μέσω σωματικών πρακτικών.

•Έμμεσος ή κοινωνικός: διάδοση κακοήθων φημών, κουτσομπολιού, δημοσιοποίηση ντροπιαστικών στοιχείων για τη ζωή και την προσωπικότητα του θύματος, με σκοπό την κοινωνική απομόνωση.

•Εκβιασμός: εκούσια απόσπαση χρημάτων ή προσωπικών αντικειμένων, η οποία συνοδεύεται από απειλές ή εκβιασμούς, με σκοπό τα θύματα να ικανοποιήσουν επιθυμίες.

# data[].attributes.headline
Ο συνεχόμενος σχολικός εκφοβισμός μπορεί να οδηγήσει σε:

# data[].attributes.subject
Ο συνεχόμενος σχολικός εκφοβισμός μπορεί να οδηγήσει σε:

# data[].attributes.body
Κατάθλιψη

Χαμηλή αυτοπεποίθηση/αυτοεκτίμηση

Ντροπαλότητα

Χαμηλή σχολική επίδοση

Κοινωνική απομόνωση ή

Προσπάθεια αυτοκτονίας ή το παιδί να απειλεί ότι θα αυτοκτονήσει.

# data[].attributes.headline
Τι να κάνετε πριν παρουσιαστεί εκφοβιστική συμπεριφορά

# data[].attributes.subject
Τι να κάνετε πριν παρουσιαστεί εκφοβιστική συμπεριφορά

# data[].attributes.body
Να βρίσκετε το χρόνο να μιλάτε στο παιδί σας και να ελέγχετε ότι είναι χαρούμενο στο σχολείο του.

Να ενθαρρύνετε το παιδί να κρατά ημερολόγιο τόσο για τις καλές όσο και για τις κακές στιγμές μέσα στο σχολείο.

Να συζητάτε συχνά για τα ‘προβλήματα’ του στο σχολείο και να του δίνετε πρακτικές οδηγίες/στρατηγικές για αντιμετώπιση των ‘προβλημάτων’ του.

Να συμφωνήσετε για αυτές τις στρατηγικές και να τις εφαρμόζετε μαζί με το παιδί μέσα από το παίξιμο ρόλων, μέχρις ότου το παιδί καταφέρει να ‘παίζει’ με αυτοπεποίθηση τον ρόλο του.

Να ενθαρρύνετε το παιδί σας να φέρνει τους φίλους του στο σπίτι και να ενισχύετε τις κατάλληλες φιλίες.

ΠΟΤΕ δεν ασκείτε κριτική για τη συμπεριφορά κάποιου άλλου παιδιού. Αν υπάρχει πρόβλημα τότε να μιλήσετε εμπιστευτικά με τον/τη δάσκαλο/α ή με μέλος της διεύθυνσης, ή να ζητήσετε όπως το σχολείο καλέσει τους γονείς του άλλου παιδιού σε κοινή συνάντηση μαζί σας.

Να ενημερώνετε αμέσως το σχολείο αν το παιδί σας δεν νιώθει καλά ή αν είναι αναστατωμένο αφήνοντας το τηλέφωνο σας, αν χρειαστεί να επικοινωνήσουν μαζί σας.

Να κάνετε προσπάθεια στο να πηγαίνετε συχνά να μιλάτε με το/τη δάσκαλο/α, ούτως ώστε να κρατάτε ανοικτή επικοινωνία με το σχολείο.

Δώστε στο παιδί σας την ευκαιρία να αποκτήσει αυτοπεποίθηση μεγαλώνοντας τον κύκλο των φίλων του μέσα από απογευματινές δραστηριότητες ( αθλήματα, μουσική, προσκοπισμό, ζωγραφική κ.α)

Δώστε στο παιδί σας ευθύνες, ενθαρρύνετέ το στο να   αναπτύξει καλές συνήθειες, όπως να είναι υπεύθυνο για ένα κατοικίδιο, να ετοιμάζει τη σάκκα του από το βράδυ, να συγυρίζει το δωμάτιο του.

Να επαινείτε και να ανταμείβετε την καλή συμπεριφορά και τη πρόοδο του παιδιού σας.

# data[].attributes.headline
Τι να κάνει το παιδί που πέφτει θύμα βίας και σχολικού εκφοβισμού

# data[].attributes.subject
Τι να κάνει το παιδί που πέφτει θύμα βίας και σχολικού εκφοβισμού

# data[].attributes.body
- Προσπαθείστε να παραμείνετε ψύχραιμοι, μετά το περιστατικό.

- Σταθείτε δίπλα στους φίλους σας: ακούστε τι έχουν να πουν, σταθείτε δίπλα τους και μιλήστε ανοιχτά για ό,τι συμβαίνει.

- Πείτε τους να σταματήσουν.

- Μην πείτε τίποτα και απομακρυνθείτε από τον τόπο που συμβαίνει το γεγονός.

- Θυμηθείτε: όσοι ασκούν εκφοβισμό σε άλλα παιδιά, είναι εκείνοι που βιώνουν περισσότερο πόνο από εκείνους που επιδιώκουν να πληγώσουν.

- Σε περίπτωση cyberbullying βγείτε από το διαδίκτυο και μην μπείτε ξανά αν πριν δεν έχετε μιλήσει με τους γονείς σας.

- Διαγράψτε τους λογαριασμούς των κοινωνικών δικτύων των ατόμων που σας εκφοβίζουν. Αποθηκεύσετε μία εικόνα από την οθόνη όταν σας εκφοβίζουν, έτσι ώστε να μπορείτε να το δείξετε στους γονείς ή στους καθηγητές σας ως αποδεικτικό στοιχείο.

- Μιλήστε σε κάποιο πρόσωπο που εμπιστεύεστε: φίλο, γονέας, δάσκαλος ή συγγενή. Μην το κλείσετε μέσα σας, θα σας τυραννήσει περισσότερο από όσο πιστεύετε.

- Αποφύγετε να βρεθείτε σε περιοχές που γνωρίζετε ότι μπορεί να σας επιτεθούν.

- Φροντίστε να περνάτε περισσότερο χρόνο με ανθρώπους που σας κάνουν να αισθάνεστε καλά με τον εαυτό σας.

- Ζητήστε από τους ενήλικες να σας ακούσουν για να σας βοηθήσουν. Αν δεν ακούν, επιμείνετε ώσπου να σας ακούσουν για κάτι πολύ σημαντικό που συμβαίνει στη ζωή σας.

- Αναγνωρίστε αν νιώθετε σημάδια κόπωσης, λύπης, φόβου, μοναξιάς, δυσκολία συγκέντρωσης και απροθυμία να πάτε στο σχολείο. Μιλήστε τα με τους γονείς ή τον ψυχολόγο του σχολείου (αν υπάρχει).

- Αν αισθάνεστε πολύ λυπημένοι ή μη ασφαλή - πάντα, πάντα να βρείτε βοήθεια (καλύτερα να βρούμε έναν έμπιστο ενήλικα).

Το bullying δεν είναι εύκολα ορατό, καθώς τα παιδιά θεωρούν σημάδι προσωπικής αδυναμίας να μιλήσουν για αυτό, ειδικά στους γονείς τους. Oι γονείς χρειάζεται να δημιουργήσουν το κατάλληλο κλίμα για να είναι ασφαλή τα παιδιά να εκφραστούν και ταυτόχρονα να αποτρέψουν σημάδια επιθετικής συμπεριφοράς. Τα σχολικά-εφηβικά χρόνια, μπορούν να στιγματίσουν το παιδί, για αυτό αν δείτε ότι δεν μπορείτε να αντιμετωπίσετε το bullying, απευθυνθείτε άμεσα σε έναν ειδικό.

# data[].attributes.headline
Ποιες είναι οι υποχρεώσεις δασκάλων και καθηγητών για να αποτρέψουν το bullying

# data[].attributes.subject
Ποιες είναι οι υποχρεώσεις δασκάλων και καθηγητών για να αποτρέψουν το bullying

# data[].attributes.body
Να κατέχουν τις απαραίτητες γνώσεις και να είναι παρατηρητικοί: Αν και οι δάσκαλοι γνωρίζουν ότι το bullying διαδραματίζεται σε τουαλέτες, παιδικές χαρές, λεωφορεία όπου εκείνοι είναι απόντες, πρέπει να το λάβουν σοβαρά υπ΄όψιν τους. Χρειάζεται να αντιληφθούν ότι με το να το καταδείξουν, δεν κουτσομπολεύουν. Αν ένας δάσκαλος, παρατηρήσει bullying σε μία τάξη, άμεσα πρέπει να παρέμβει για να το σταματήσει, να το καταγράψει και να ενημερώσει τη διοίκηση για να διερευνηθεί περαιτέρω το περιστατικό.

- Να ειδοποιήσουν τους γονείς: μαθητές και γονείς χρειάζεται να είναι μέρος της λύσης και να δημιουργηθούν ομάδες που θα φροντίσουν για την καλλιέργεια της εξάλειψης του εκφοβισμού. Οι μαθητές μπορούν να ενημερώσουν τους γονείς για τις νέες τεχνολογικές μεθόδους που χρησιμοποιούνται για το bullying.

- Να ενημερώσουν αμέσως τον σχολικό ψυχολόγο (αν υπάρχει) ώστε να φροντίσει με τη σειρά του την ψυχική αποκατάσταση του θύματος και να οριοθετήσει το ζήτημα με τους γονείς και τους δράστες.

# data[].attributes.headline
Τι χρειάζεται να κάνουν οι γονείς που τα παιδιά τους εμπλέκονται στο bullying

# data[].attributes.subject
Τι χρειάζεται να κάνουν οι γονείς που τα παιδιά τους εμπλέκονται στο bullying

# data[].attributes.body
Να του υποδείξετε ότι παίρνετε στα σοβαρά το πως συμπεριφέρεται και ότι η συμπεριφορά του αυτή, δεν είναι η αρμόζουσα.

Να βάλετε κανόνες μέσα στην οικογένεια σας για τη συμπεριφορά του παιδιού σας. Να το επαινείτε όταν ακολουθά τους κανόνες και να χρησιμοποιείται τη λογική και όχι την σωματική τιμωρία όταν σπάζει τους κανόνες. Μια λογική επίπτωση θα μπορούσε να ήταν να μην χρησιμοποιήσει το τηλέφωνο του, ή τον ΗΥ του ή να μην συμμετέχει σε δραστηριότητες που το ευχαριστούν. Η στέρηση αυτή να γίνεται με μέτρο και να μην βιώνετε σαν μία αντίδραση εκδίκησης από εσάς προς εκείνο.

Να περνάτε πολλή ώρα με το παιδί σας και να ελέγχετε τις δραστηριότητες του και το που πηγαίνει. Μάθετε ποιοι είναι οι φίλοι του, που και πως περνά τις ώρες του μαζί τους.

Ενισχύστε το ταλέντο του και ενθαρρύνετε το να ασχοληθεί με υγιείς δραστηριότητες όπως με ένα μη-βίαιο άθλημα, με μουσική.

Μοιραστείτε τις ανησυχίες σας με το σχολείο και εργαστείτε μαζί, ούτως ώστε να στείλετε ξεκάθαρο μήνυμα στο παιδί σας ότι, η εκφοβιστική του συμπεριφορά πρέπει να σταματήσει.

Αν χρειαστείτε περισσότερη βοήθεια δεν πρέπει να διστάσετε να την ζητήσετε.

# data[].attributes.headline
Τι μπορούν να κάνουν οι γονείς των παιδιών που είναι θύματα του bullying

# data[].attributes.subject
Τι μπορούν να κάνουν οι γονείς των παιδιών που είναι θύματα του bullying

# data[].attributes.body
Ποτέ μην πείτε στο παιδί σας να αγνοήσει την εκφοβιστική συμπεριφορά

Μην ρίξετε τις ευθύνες πάνω στο παιδί σας για τον εκφοβισμό. Μην σκεφτείτε ότι το παιδί σας έχει κάνει κάτι και προκάλεσε τη συμπεριφορά αυτή.

Επιτρέψετε στο παιδί σας να μιλήσει για το πώς νιώθει ή πως βιώνει τον εκφοβισμό. Σημειώστε κάπου αυτά που σας είπε.

Δείξτε ενσυναίσθηση προς το παιδί σας(βάλτε τα πόδια σας στα δικά του παπούτσια). Πείτε του ότι ο εκφοβισμός είναι κακή και απαράδεκτη συμπεριφορά, ότι το ίδιο δεν φταίει σε κάτι και πέστε του πόσο χαίρεστε που βρήκε το θάρρος να σας μιλήσει για το τι του συμβαίνει.

Αν διαφωνείτε με τον τρόπο που το ίδιο το παιδί χειρίζεται την κατάσταση του εκφοβισμού του, μην το κριτικάρετε. Σκεφτείτε πόσο δύσκολο είναι για ένα παιδί να γνωρίζει το καλύτερο τρόπο χειρισμού μίας  τέτοιας κατάστασης.

Μην ενθαρρύνετε το παιδί να έλθει σε σωματική αντιπαράθεση με τον θύτη.

Ελέγχετε τα συναισθήματα σας. Όσο δύσκολο και να είναι, προσπαθείτε να παραμείνετε ψύχραιμοι και ελέγξτε την παρόρμηση σας. Τραβηχτείτε  πίσω και σκεφτείτε τα επόμενα σας βήματα.

Επικοινωνήστε με το διευθυντή ή ένα δάσκαλο/α ή κάποιο άλλο υπεύθυνο άτομο από το χώρο του σχολείου και μοιραστείτε μαζί του τις ανησυχίες σας για τον εκφοβισμό που βιώνει το παιδί σας.

Συνεργαστείτε στενά με το προσωπικό του σχολείου για επίλυση του προβλήματος.

Ενθαρρύνετε το παιδί σας να αρχίσει να ενδιαφέρετε για εξωσχολικές ασχολίες αναπτύσσοντας ενδιαφέροντα που θα το βοηθήσουν να ενδυναμωθεί(ψυχικά) για να αντέξει καταστάσεις όπως τον σχολικό εκφοβισμό.

Ενθαρρύνετε το παιδί σας να αρχίσει να συναναστρέφεται άλλους μαθητές που είναι πιο φιλικοί απέναντι του, ή βοηθάτε το να κάνει νέες γνωριμίες έξω από το σχολικό περιβάλλον.

Μάθετε στο παιδί σας πώς να προστατεύετε , όπως του να ζητά βοήθεια από κάποιο μεγάλο, σε περίπτωση που βρίσκετε σε δύσκολή θέση.

Βεβαιωθείτε ότι το παιδί σας περιβάλλετε από ασφάλεια και αγάπη μέσα στο οικογενειακό του περιβάλλον.

Αν εσείς ή το παιδί σας χρειάζεστε περισσότερη βοήθεια ζητείστε την, από τις υπηρεσίες εκπαιδευτικής ψυχολογίας ή από ειδικό πάνω σε θέματα της ψυχικής υγείας.

# data[].attributes.headline
Τι να κάνετε αν το παιδί σας γίνει μάρτυρας εκφοβιστικής συμπεριφοράς

# data[].attributes.subject
Τι να κάνετε αν το παιδί σας γίνει μάρτυρας εκφοβιστικής συμπεριφοράς

# data[].attributes.body
Μέσα στο σχολείο που επιδεικνύεται bullying αναπόφευκτα υπάρχουν και οι μαθητές που βλέπουν το τι γίνεται, είναι οι παρατηρητές της εκφοβιστικής συμπεριφοράς. Οι μαθητές αυτοί είναι σημαντικό να γνωρίζουν ότι όταν γίνουν μάρτυρες μίας τέτοιας κατάστασης θα πρέπει να λάβουν δράση και να ζητήσουν βοήθεια ούτως ώστε να σταματήσει ο εκφοβισμός. Αν το παιδί σας έλθει και σας αναφέρει ότι ήταν παρών σε μία τέτοια κατάσταση μπορείτε να το χειριστείτε με τους πιο κάτω τρόπους

Να το ενθαρρύνετε να  επεμβαίνει λεκτικά - αν είναι ασφαλές - λέγοντας π.χ. ‘σταματείστε, δεν είναι τρόπος αυτός για να λύσετε τις διαφορές σας’

Αναφέρετε στο παιδί σας ότι δεν θα πρέπει να παρακολουθεί σιωπηλά ή ‘γιουχαΐζοντας’ ένα τέτοιο περιστατικό, γιατί έτσι ο θύτης παίρνει περισσότερο θάρρος.

Ενθαρρύνετε το παιδί σας, να καταγγέλλει τέτοιου είδους περιστατικά σε  ενήλικα άτομα της εμπιστοσύνης του και ότι η πράξη του δεν είναι κάρφωμα αλλά το αντίθετο, γιατί έτσι βοηθά στην εφαρμογή της  ασφάλειας που πρέπει να επικρατεί μέσα στο σχολείο του.

Δώστε βοήθεια στο παιδί σας για να στηρίζει τα παιδιά που δέχονται εκφοβισμό.

Μάθετε στο παιδί σας να περιλαμβάνει στο παιχνίδι του και τα παιδιά ‘θύματα’.